_:na7701b94b0874a3391d76b4d8eef47e3xb0
<http://schema.org/articleBody>
"इंडियन प्रीमियर लीग (IPL) 2021 में रविवार के डबल हेडर में दूसरा मुकाबला कोलकाता नाइट राइडर्स (KKR) और सनराइजर्स हैदराबाद (SRH) के बीच खेला जाएगा। SRH प्ले-ऑफ की दौड़ से बाहर होने वाली पहली टीम है।   दूसरी ओर 10 अंकों के साथ KKR अब भी प्ले-ऑफ की रेस में बनी हुई है और उनके लिए यह मुकाबला जीतना काफी अहम होगा।   आइए जानते हैं अब तक कैसा रहा है दोनों टीमों का एक-दूसरे के खिलाफ प्रदर्शन। ​  अब तक के IPL इतिहास में KKR ने SRH के ऊपर अपना दबदबा बनाकर रखा है।   cricketpedia के मुताबिक अब तक दोनों टीमों के बीच 20 मैच खेले जा चुके हैं, जिसमें से 13 मैच KKR ने जीते हैं। दूसरी तरफ SRH सिर्फ सात मैच ही जीत सकी है।   इस सीजन दोनों टीमों के बीच खेले गए पहले मुकाबले में KKR ने 10 रनों से जीत दर्ज की थी।  SRH के भुवनेश्वर कुमार ने KKR के खिलाफ 22 मैचों में 22.21 की गेंदबाजी औसत 28 से विकेट लिए हैं। वह KKR के खिलाफ सर्वाधिक विकेट लेने वाले गेंदबाज हैं। इस बीच उनका इकॉनमी 7.77 का रहा है।   दूसरी तरफ KKR की ओर से सुनील नरेन ने SRH के खिलाफ 17 मैचों में 3/26 के बेस्ट प्रदर्शन के साथ 10 विकेट लिए हैं। इस बीच उनका इकॉनमी रेट 6.66 का रहा है।  डेविड वार्नर ने KKR के खिलाफ 24 मैचों में 43.57 की औसत से 915 रन बनाए हैं। वह KKR के खिलाफ SRH की ओर से सबसे ज्यादा रन बनाने वाले बल्लेबाज हैं। इस बीच उन्होंने दो शतक और चार अर्धशतक भी अपने नाम किए हैं।   दूसरी तरफ KKR के दिनेश कार्तिक ने SRH के खिलाफ 19 मैचों में 39 की उच्चतम स्कोर के साथ 281 रन बनाए हैं।  दिनेश कार्तिक ने 208 मैचों में 3,995 रन बनाए हैं और वह 4,000 रन बनाने वाले 11वें बल्लेबाज बन सकते हैं। इसके अलावा वह (395) लीग में 400 चौके लगाने वाले भी 11वें बल्लेबाज बन सकते हैं।   47 छक्के लगा चुके राहुल त्रिपाठी लीग में अपने 50 छक्के पूरे कर सकते हैं। संदीप शर्मा ने अब तक 99 मैच खेले हैं और वह अपने 100 मैच पूरे कर सकते हैं। "
<https://hindi.newsbytesapp.com/news/sports/ipl-2021-statistical-preview-of-kkr-vs-srh-match/story>